Rata de contaminare, pusă sub semnul întrebării. Medici renumiți spun că pot apărea erori în cazul cifrelor zilnice.
În România, numărul cazurilor a sărit de la 2.000 la 4.000 într-o săptămână. Martin Blachier, medic respectat în Hexagon, crede că este o eroare de raportare. În Franța, contaminările au sărit de la 20.000 la 30.000 tot într-o săptămână.
Medici de renume sunt la fel de intrigați ca tine de explozia de infectări cu noul coronavirus. Dublarea de la două mii la patru mii de cazuri pe zi, în puțin mai mult de o săptămână, e greu de înțeles.Așa a fost la noi, iar în Franța, contaminările au sărit de la 20.000 la 30.000 tot într-o săptămână.Martin Blachier, medic respectat în Hexagon, crede că este o eroare de raportare.Așa că a cerut explicații autorităților de la Paris și verifică cifrele împreună cu mai mulți colegi."Ne întrebăm dacă nu este o problemă cu cifrele, nu reușim să înțelegem. Ne punem întrebări de o săptămână-două în legătură cu aceste cifre, care nu corespund cu prezentările la Urgențe", a spus Martin Blachier, epidemiolog.La noi în țară, ieri au fost raportate 2.466 de contaminări cu noul coronavirus, la puțin peste opt mii de teste. Adică o rată de 30%. Medicii infecționiști admit că erori pot exista și în Franța și oriunde, din cauza presiunii și ritmului infernal de muncă."Se pot face greșeli. Vă dați seama la nivelul ăsta de muncă, este omenesc să greșești. Ține foarte mult de modul de gestionare și de management în a raporta cazurile, în a urmări cazurile", afirmă medicul infecționist Anamaria Dobrotă.